paragraph_text: U sezoni 2008./09., Zrinjski je, s Jovićem kao trenerom, već pobjedama i prolaskom lihtenštajnskog Vaduza napravio veliki rezultatski pomak u Europi, ako se u obzir uzmu dotadašnji njegovi rezultati. Plemići su tada prvi put "pošteno" prošli u drugo predkolo Kupa UEFA-e jer su godinu ranije u drugo predkolo prošli zahvaljujući izbacivanju Partizana iz daljnje faze natjecanja zbog incidenata koje su izazvali "Grobari", navijači Partizana. Sa Zrinjskim osvaja nogometnu Premijer ligu BiH u sezoni 2008./09.